Številka: 100-524/2015/2

Datum: 4.5.2015

Zadeva: Izplačilo razlike v regresu za letni dopust

Spoštovani,

prejeli smo vaše vprašanje, ali so javni uslužbenci, ki so imeli nezakonito določeno plačo in se jim je posledično izplačal nižji znesek regresa za letni dopust za leto 2014, kot bi jim pripadal, upravičeni do izplačila razlike med regresom za letni dopust, ki so ga prejeli in regresom za letni dopust, ki bi ga prejeli, če bi imeli zakonito določeno plačo.

Zakon za uravnoteženje javnih financ (Uradni list RS, št. [40/12](http://www.uradni-list.si/1/objava.jsp?sop=2012-01-1700), [96/12](http://www.uradni-list.si/1/objava.jsp?sop=2012-01-3693) – ZPIZ-2, [104/12](http://www.uradni-list.si/1/objava.jsp?sop=2012-01-3990) – ZIPRS1314, [105/12](http://www.uradni-list.si/1/objava.jsp?sop=2012-01-4001), [25/13](http://www.uradni-list.si/1/objava.jsp?sop=2013-01-0892) – odl. US, [46/13](http://www.uradni-list.si/1/objava.jsp?sop=2013-01-1756) – ZIPRS1314-A, [56/13](http://www.uradni-list.si/1/objava.jsp?sop=2013-01-2139) – ZŠtip-1, [63/13](http://www.uradni-list.si/1/objava.jsp?sop=2013-01-2519) – ZOsn-I, [63/13](http://www.uradni-list.si/1/objava.jsp?sop=2013-01-2520) – ZJAKRS-A, [99/13](http://www.uradni-list.si/1/objava.jsp?sop=2013-01-3548) – ZUPJS-C, [99/13](http://www.uradni-list.si/1/objava.jsp?sop=2013-01-3549) – ZSVarPre-C, [101/13](http://www.uradni-list.si/1/objava.jsp?sop=2013-01-3675) – ZIPRS1415, [101/13](http://www.uradni-list.si/1/objava.jsp?sop=2013-01-3676) – ZDavNepr, [107/13](http://www.uradni-list.si/1/objava.jsp?sop=2013-01-3887) – odl. US, [85/14](http://www.uradni-list.si/1/objava.jsp?sop=2014-01-3442), [95/14](http://www.uradni-list.si/1/objava.jsp?sop=2014-01-3951) in [24/15](http://www.uradni-list.si/1/objava.jsp?sop=2015-01-1001) – odl. US: v nadaljevanju: ZUJF) v 165. členu določa, da je zaposleni v primeru ugotovitve, da so mu bili določeni in izplačani oziroma izplačani višji zneski povračila stroškov iz delovnega razmerja oziroma višji prejemki iz delovnega razmerja, kot bi mu pripadali, dolžan vrniti preveč izplačane zneske. Delodajalec in zaposleni se dogovorita o načinu vrnitve preveč izplačanih zneskov. V primeru, da med delodajalcem in zaposlenim v enem mesecu od pisnega poziva delodajalca ne pride do soglasja, mora delodajalec preveč izplačani znesek zahtevati s tožbo pred pristojnim sodiščem.

ZUJF ne ureja situacije, ko so bili javnemu uslužbencu izplačani nižji zneski povračila stroškov iz delovnega razmerja oziroma nižji prejemki iz delovnega razmerja, kot bi mu pripadali, vendar navedeno ne pomeni, da javni uslužbenci niso upravičeni do izplačila premalo izplačanega regresa za letni dopust. Navedeno izplačilo predstavlja terjatev iz delovnega razmerja, ki jo mora delodajalec javnemu uslužbencu izplačati že na podlagi splošnih pravil civilnega prava.

Izplačilo regresa za letni dopust za leto 2014 določa 66. člen Zakona o izvrševanju proračunov Republike Slovenije za leti 2014 in 2015 (Uradni list RS, št. [101/13](http://www.uradni-list.si/1/objava.jsp?sop=2013-01-3675), [9/14](http://www.uradni-list.si/1/objava.jsp?sop=2014-01-0220) – ZRTVS-1A, [25/14](http://www.uradni-list.si/1/objava.jsp?sop=2014-01-0960) – ZSDH-1, [38/14](http://www.uradni-list.si/1/objava.jsp?sop=2014-01-1522), [84/14](http://www.uradni-list.si/1/objava.jsp?sop=2014-01-3441), [95/14](http://www.uradni-list.si/1/objava.jsp?sop=2014-01-3951) – ZUJF-C, [95/14](http://www.uradni-list.si/1/objava.jsp?sop=2014-01-3952) in [14/15](http://www.uradni-list.si/1/objava.jsp?sop=2015-01-0506): v nadaljevanju: ZIPRS1415). Višina regresa za letni dopust je odvisna od uvrstitve javnega uslužbenca v plačni razred na dan 30.4.2014. Iz navedenega izhaja, da so javni uslužbenci upravičeni do izplačila razlike v regresu za letni dopust, če so bili napačno uvrščeni v plačni razred na dan 30.4.2014 in je bil navedeni dan zajet v desetmesečno obdobje vračila preveč izplačanih plač.

S spoštovanjem,

**Mojca Ramšak Pešec generalna direktorica**

Poslano:

- po e-pošti